Karoo Hartland Toer • Heuningland
7 dae /6 nagte
Self-ry of ry saam met gids
13-19 Junie 2022
14 – 20 Junie 2023
R17 950 pp (2022)
R19 745 pp (2023)
Minimum 6 & Maksimum 10 gaste
Oplaai by George Lughawe nie later as 11h00 nie. Ons ry oor die Outeniquapas op pad na die binneland deur Oudtshoorn. Ons bestemming is 'n plaas met gemengde boerdery wat skape, perde, wingerd, saailande asook volstruise insluit. Terwyl daar 'n watertand middagete geniet word sal oom Swepie al die uitdagings en sielskos verduidelik van die voorreg om in die Klein Karoo te boer. Hul maak hul eie wyn en gee graag raad oor hoe om dit te gebruik!
Dag 2 & 3: Theefontein: Antoinette Pienaar
Meiringspoort is ook die geboortekanaal waar ons die Klein Karoo verlaat en Groot Karoo binne gaan met ons reisgenote die afsondering en die stilte. Oppad besoek ons interessante vriende vir tee en gesels oor hul koekie en beskuitbak besigheid en indrukwekkende plaasopstal.
In Beaufort West, stop ons vir 'n vinnige middagete voor ons die grondpad aandurf Theefontein toe, waar oom Johannes en Antoinette Pienaar ons inwag. Hulle sal ons gashere wees vir die volgende twee nagte. Laatmiddag kan ons hul labirint stap of net ontspan by die ou plaashuis. Beide sal by ons aansluit vir aandete, waar al ons lewensvrae beantwoord sal word!
Die volgende dag woon ons 'n werkswinkel by saam met hulle en raak vertroud met 'n anderse manier van leef in die Karoo. Laatmiddag geniet ons die Karoo stilte rondom die vuur.
Dag 4: Loxton distrik
Na ontbyt wens ons Theefontein vaarwel en geniet 'n pragtie rit via Nelspoort en Kromrivierstasie tot in die Bo-Karoo. Oppad geniet ons rotskuns.
Dit is 'n lieflike rit tot by ons plaasverblyf naby Loxton. Ervaar hoe 'n skaap geskeer word en voel die lanolien in sy wol. Diegene wat wil kan help om die diere te versorg of net agteroor sit en ontspan.
Dag 5: Fraserburg distrik
Ons kom af van die platorand oor Oukloof en oornag op 'n plaas met 'n lieflike gastehuis. Hier is nie elektriese-kag nie en ons gids berei die aandete voor op 'n oopvuur. Vanaand is dit net ons en die sterre en ons kan lank na hul kyk, want more kan daar laat geslaap word.
Dag 6: Prins Albert
Na n vroeë ontbyt ry ons oor die Swartbergpas waar die wonderlike igenieursvernuf van Thomas Baine aanskou kan word. Asemrowende uitkykpunte gee vir jou vergesigte oor hierdie majestieuse bergreeks. Ons neem ongeveer 3 ure om die 27 km te voltooi as gevolg van gereelde stilhou vir die neem van fotos.
Afhangende van watter tyd jou vlug terug huistoe vertrek, is daar dalk tyd vir 'n besoek aan die Kango-grotte. Vanaf Oudtshoorn is dit terug na George lughawe.